SAAB Sport

miniatyr|Tank for olje til separatsmøring.

SAAB Sport var en spesialmodell av SAAB 96 som ble lansert i 1962 som erstatning for SAAB GT750. Dette var første gang svenskene fikk stifte bekjentskap med en Saab «Grand Turismo»-bil, siden GT750 aldri hadde blitt solgt i Sverige gjennom offisielle kanaler. Den hadde samme karosseri som SAAB 96, men ulik innredning og utstyr. På utsiden var en av ulikhetene sammenlignet med en standard SAAB 96 de doble kromlistene langs karosseriets nedre del, ekstralysene og annerledes hjulkapsler. Motoren var en 841 kubikkcentimeters tresylindret totaktsmotor med en Solex-forgasser per sylinder og hadde 52 hestekrefter. Motoren ble smurt via en separat oljetank, noe som betydde at man ikke behøvde å blande olje i bensinen manuelt (som på standardmodellen). Gearkassen hadde fire trinn. Saab Sport hadde også skivebremser foran, noe som var uvanlig på den tiden. Felgene hadde 4 bolter og ikke 5 som var standard på SAAB 96.

På det amerikanske markedet ble bilen kalt GT850 (analogt med den tidigere GT750), men etter Saabs suksess i Monte Carlo-rallyet ble navnet endret til Monte Carlo 850 (fra og med 1964).

Sport-modellen ble endret parallelt med vanlige SAAB 96. Den trimmede motoren forsvant med innføringen av firetaktsmotoren i årsmodell 1967. Modellen ble nå kalt Monte Carlo V4 og skilte seg bare fra standarmodellen på utstyrsnivået.

Tekniske data
Motor (1962–66): totaktsmotor, tre sylindre i rekke
Sylindervolum:	841 cm³
Boring x slaglengde:	70x73 mm
Effekt:		50 hk (1962)-(64), 55 hk (1965–66)

Motor (1967–68):	firesylindret, firetakts V-motor med toppventiler (fra Ford)
Sylindervolum:	1 498 cm³
Boring x slaglengde:	90x58,86 mm
Effekt:		65 hk DIN

Kraftoverføring:
Langsstilt motor foran, forhjulsdrift
4-trinns, helsynkronisert, manuell girkasse, med frihjul, rattspak.

Mål:
Lengde:		403 cm (1962–64), 417 cm (1964–68)
Bredde:		157 cm
Høyde:		147 cm
Akselavstand:	249 cm

Årsmodeller
1962:	Saab Sport ble presentert på Stockholms bilsalong i februar 1962. Bilen hadde ny større motor og skivebremser foran.
1963:	Forbedret varme- og ventilasjonssystem, nytt Saab-emblem i grillen, nytt instrumentpanel, bagasjeromsbelysning.
1964:	Tokrets, diagonalkoblet bremsesystem.
1965:	Ny lengre front, kjølesystemet ble flyttet fram i fronten foran motoren, ny trippelforgasser øker effekten til 55 hk; hydraulisk clutch, hengende pedaler, nye støtfangere, nye baklykter.
1966:	Navnet Saab Sport forsvinner og bilen kalles nå Monte Carlo 850 på alle markeder. Vekselstrømsgenerator.
1967:	Tidlige 67-modeller selges med totaktsmotor, men snart introduseres Monte Carlo V4 med firetaktsmotoren fra Ford.
1968:	Større front- og bakrute, bakspeilet flyttes til frontrutens overkant. I løpet av våren 1968 forsvinner modellen fra markedet.

Kilder
 ''Saab – bilarna de första 40 åren,, av Björn-Eric Lindh, 1987. ISBN 91-86442-30-9

Sport
Kategori:Bilmodeller introdusert i 1962